Минтимер Шәймиевнең шаян такмаклар җырлавы интернетны "шартлатты" (ВИДЕО)

	Инстаграм аккаунтында үзен "Илмир абзый" дип атаучы, Америкада яшәп бизнес белән шөгыльләнүче эшмәкәр Илмир Әхмәтҗанов социаль челтәрдә тарихка кереп калырдай кызыклы видео урнаштырган. Әлеге ролик интернетны шаулатып, яшен тизлеге белән таралды. 	 Кадрларда Татарстанның беренче Президенты, Дәүләт Киңәшчесе Минтимер Шәймиев баянга кушылып шаян такмаклар җырлый. Видеоның кайда ничек төшерелүе аңлашылып бетмәсә дә, ул бик күп караулар җыеп өлгергән. "Эх, алмагачлары" көенә "Мин Митәйгә хатлар яздым, малай үлде, кайт диеп. Митәй миңа җавап язган: икенчесен тап диеп" дип сузган Минтимер Шәрип улын комментарийларда: "Бик шәп җырлый!"  дип хуплаганнар. Ә видео хуҗасы Илмир абзый исә шаяртып: "Тиздән Америкада гастрольләр белән" дип язып куйган.     Тиздэн Америкада гастрольлэр белән. Публикация от  Ilmir Абзый (@ilmirtatar_usa) 13 Июн 2019 в 6:38 PDT 
	---	
Матбугат.ру

	№ --- | 14.06.2019	


